Batho ba le bantsi ba akanya gore fa ba ka nna le kgololesego e e feletseng, ba tla itumela. Mme gone, go nna le kgololesego e e sa lekanyediwang go ka re utlwisa botlhoko. Akanya fela gore lefatshe le ka bo le ntse jang fa mongwe le mongwe a ka bo a na le kgololesego ya go dira sengwe le sengwe fela se a se batlang. Ka ntlha ya seo, The World Book Encyclopedia ya re melao ya setšhaba sengwe le sengwe e raraane ka gonne e tshwanetse go sireletsa batho mme gone e sa ba amoge kgololesego. Go dira melao e e ntseng jalo ga go motlhofo. Ke ka moo go nang le melao e mentsintsi jaana e bile go tlhokega babueledi le baatlhodi gore ba e tlhalose le go tlhomamisa gore e a latelwa. Jesu o ne a re re tlhoka go dira dilo di le pedi gore re bone kgololesego ya mmatota. Sa ntlha, re tshwanetse go amogela dithuto tsa gagwe, mme sa bobedi, re tshwanetse go nna barutwa ba gagwe. Fa re dira jalo, re tla nna le kgololesego ya mmatota. Re tla gololesega mo go eng? Jesu o ne a re: “Modiri mongwe le mongwe wa boleo ke motlhanka wa boleo. . . . Fa Morwa a lo golola, lo tla gololesega tota.”—Joh. 8:34, 36. w18.04 6-7 ¶13-14